pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมต.นร. นาย เทวัญ ฯ ลงพื้นที่ทำกิจกรรมจิตอาสาทำความสะอาดวัดทั่วกรุง ตามมาตรการป้องกันการแพร่ระบาดของโรคติดเชื้อไวรัสโคโรน่า (COVID – 19) วัดท่องเที่ยวในเขตกรุงเทพมหานคร
วันพฤหัสบดีที่ 12 มีนาคม 2563
รมต.นร. นาย เทวัญ ฯ ลงพื้นที่ทํากิจกรรมจิตอาสาทําความสะอาดวัดทั่วกรุง ตามมาตรการป้องกันการแพร่ระบาดของโรคติดเชื้อไวรัสโคโรน่า (COVID – 19) วัดท่องเที่ยวในเขตกรุงเทพมหานคร
รมต.นร. นาย เทวัญ ฯ ลงพื้นที่ทํากิจกรรมจิตอาสาทําความสะอาดวัดทั่วกรุง ตามมาตรการป้องกันการแพร่ระบาดของโรคติดเชื้อไวรัสโคโรน่า (COVID – 19) วัดท่องเที่ยวในเขตกรุงเทพมหานคร
วันนี้ (12 มีนาคม 2563) นายเทวัญ ลิปตพัลลภ รัฐมนตรีประจําสํานักนายกรัฐมนตรี กํากับดูแลสํานักงานพระพุทธศาสนาแห่งชาติ พร้อมด้วยนายณัฏฐชัย ศรีรุ่งสุขพินิจ ที่ปรึกษารัฐมนตรีประจําสํานักนายกรัฐมนตรี นายธงชัย ลืออดุลย์ เลขานุการรัฐมนตรีประจําสํานักนายกรัฐมนตรี และนายณรงค์ ทรงอารมณ์ ผู้อํานวยการสํานักงานพระพุทธศาสนาแห่งชาติ นําคณะจิตอาสาเราทําความดีด้วยหัวใจ ลงพื้นที่วัดอรุณราชวรารามราชวรมหาวิหาร เพื่อทํากิจกรรมรณรงค์ป้องกันการแพร่ระบาดของโรคติดเชื้อไวรัสโคโรน่า (COVID – 19) อันส่งผลกระทบต่อคณะสงฆ์และประชาชน ตามมาตรการป้องกันการแพร่ระบาดของรัฐบาล
รัฐมนตรีประจําสํานักนายกรัฐมนตรี ได้สั่งการให้สํานักงานพระพุทธศาสนาแห่งชาติ ดําเนินการประสานความร่วมมือกับวัดที่เป็นแหล่งท่องเที่ยวสําคัญในพื้นที่กรุงเทพมหานคร เพื่อนําร่องการจัดกิจกรรมรณรงค์ ป้องกัน การแพร่ระบาดของโรคติดเชื้อไวรัสโคโรน่า (COVID – 19) จํานวน 7 วัด โดยกําหนดการจัดกิจกรรม ดังนี้
1. วันที่ 12 มีนาคม 2563 เวลา 10.00 น. ณ วัดอรุณราชวรารามราชวรมหาวิหาร
2. วันที่ 13 มีนาคม 2563 เวลา 09.00 น. ณ วัดหงส์รัตนารามราชวรวิหาร
3. วันที่ 13 มีนาคม 2563 เวลา 13.00 น. ณ วัดพระเชตุพนวิมลมังคลาราม (วัดโพธิ์)
4. วันที่ 16 มีนาคม 2563 เวลา 08.00 น. ณ วัดสุทัศนเทพวรารามราชวรมหาวิหาร
5. วันที่ 16 มีนาคม 2563 เวลา 13.00 น. ณ วัดปากน้ําภาษีเจริญ
6. วันที่ 18 มีนาคม 2563 เวลา 09.00 น. ณ วัดไตรมิตรวิทยารามวรวิหาร
7. วันที่ 18 มีนาคม 2563 เวลา 13.00 น. ณ วัดระฆังโฆษิตาราม
รัฐมนตรีประจําสํานักนายกรัฐมนตรี กล่าวว่า ในช่วงนี้ขอความร่วมมือพุทธศาสนิกชนที่จะมาร่วมทําบุญตักบาตรตามวัดต่างๆ ปฏิบัติตัวตามคําแนะนําของกระทรวงสาธารณสุขอย่างเคร่งครัด ดูแลสุขภาพโดยหลีกเลี่ยงสถานที่ที่มีคนแออัด กินร้อน ช้อนกลาง ล้างมือ ก่อนใส่บาตร ก่อนถวายภัตตาหาร หรือเข้าไปกราบพระภิกษุสงฆ์ และสวมหน้ากากอนามัยเพื่อป้องกันโรค ส่วนผู้ที่เพิ่งกลับจากประเทศกลุ่มเสี่ยง ขอความร่วมมือกักตนเองเป็นระยะเวลาอย่างน้อย 14 วัน และงดเข้าร่วมกิจกรรมในที่ชุมชนเด็ดขาด ทั้งนี้เพื่อประโยชน์ต่อส่วนรวม และป้องกันการแพร่ระบาดของเชื้อโรคดังกล่าวในหมู่พุทธศาสนิกชน
...................................
รัฐบาลไทย-ข่าวทำเนียบรัฐบาล-รองนายกรัฐมนตรี เป็นประธานเปิดการจัดอบรมภายใต้โครงการอาสาสมัครเพื่อการท่องเที่ยว “เจ้าบ้านที่ดี”
วันพุธที่ 27 กันยายน 2560
รองนายกรัฐมนตรี เป็นประธานเปิดการจัดอบรมภายใต้โครงการอาสาสมัครเพื่อการท่องเที่ยว “เจ้าบ้านที่ดี”
รองนายกรัฐมนตรี เป็นประธานเปิดการจัดอบรมภายใต้โครงการอาสาสมัครเพื่อการท่องเที่ยว “เจ้าบ้านที่ดี”
วันนี้ (วันพฤหัสบดีที่ 27 กันยายน 2560) เวลา 10.30 น. ณโรงแรมแอมบาสซาเดอร์ พัทยา
ลเอก ธนะศักดิ์ ปฏิมาประกร รองนายกรัฐมนตรี เป็นประธานเปิดการจัดอบรมภายใต้โครงการอาสาสมัครเพื่อการท่องเที่ยว “เจ้าบ้านที่ดี” เพื่อสร้างเครือข่ายความร่วมมือด้านการท่องเที่ยว ให้สามารถส่งมอบสินค้าและบริการที่สร้างความประทับใจให้แก่นักท่องเที่ยวผู้มาเยือน โดยมีผู้เข้ารับการอบรมรวม 510 คน จากภาคตะวันออก
รัฐบาลไทย-ข่าวทำเนียบรัฐบาล-ก.แรงงาน ร่วมมูลนิธิพุทธรักษา เปิดสมาคมพี่น้องพุทธรักษา มุ่งสร้างโอกาส พัฒนาทักษะฝีมือ พร้อมก้าวสู่ตลาดแรงงาน
วันศุกร์ที่ 16 พฤศจิกายน 2561
ก.แรงงาน ร่วมมูลนิธิพุทธรักษา เปิดสมาคมพี่น้องพุทธรักษา มุ่งสร้างโอกาส พัฒนาทักษะฝีมือ พร้อมก้าวสู่ตลาดแรงงาน
ก.แรงงาน ร่วมมูลนิธิพุทธรักษา เปิดสมาคมพี่น้องพุทธรักษา สร้างโอกาสเยาวชนผู้ขาดโอกาสให้เป็นกําลังสําคัญในการส่งต่อการช่วยเหลือไปสู่ผู้อื่น และมุ่งพัฒนาทักษะฝีมือป้อนตลาดแรงงาน เพื่อลดความเหลื่อมล้ําของสังคม โดยไม่ทิ้งใครไว้ข้างหลัง
วันที่ 16 พฤศจิกายน 2561 เวลา 10.00 น. พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน และนางทิพพาภรณ์ อริยวรารมย์ ประธานกรรมการมูลนิธิพุทธรักษา เป็นประธานในพิธีเปิดสมาคมพี่น้องพุทธรักษา พร้อมกล่าวให้โอวาทแก่นักเรียนทุนมูลนิธิพุทธรักษา ณ ห้องประชุมจอมพล ป. พิบูลสงคราม ชั้น 5 อาคารกระทรวงแรงงาน โดย รมว.แรงงาน กล่าวว่า ในนามของรัฐบาลภายใต้การนําของ พลเอก ประยุทธ์ จันทร์โอชา นายกรัฐมนตรี ขอขอบคุณมูลนิธิพุทธรักษา ซึ่งก่อตั้งโดยนายธนินท์ พร้อมด้วยคุณหญิงเทวี เจียรวนนท์ ที่ได้ดําเนินงานด้านการส่งเสริมสนับสนุนศักยภาพของเยาวชนไทยผู้ขาดโอกาสมากว่า 20 ปี ในการพัฒนาทักษะทางด้านวิชาการและทักษะฝีมือที่เหมาะสมแก่เยาวชน โดยร่วมกับองค์กรพันธมิตรควบคู่กับการพัฒนาทางด้านจิตใจให้มีจิตสํานึกต่อสังคม และเป็นกําลังสําคัญในการส่งต่อการช่วยเหลือไปสู่ผู้อื่นให้มากขึ้น
นางทิพพาภรณ์ฯ กล่าวว่า จากจุดเริ่มต้นของผู้ก่อตั้งมูลนิธิฯ นายธนินท์ พร้อมด้วยคุณหญิงเทวี เจียรวนนท์ที่ได้ใช้เงินส่วนตัวในการช่วยเหลือเด็กผู้ขาดโอกาส โดยคํานึงถึงการช่วยเหลือที่ยั่งยืนและปลูกฝังจิตสํานึกในการส่งต่อโอกาสกลับสู่สังคม และประเทศชาติ สู่การขยายผลจัดตั้งสมาคมพี่น้องพุทธรักษาขึ้น เพื่อต่อยอดปณิธานของผู้ก่อตั้ง ให้เกิดประสิทธิภาพชัดเจนยิ่งขึ้น
ด้าน นายชวนากร วรินทรโชตถาวร นายกสมาคมพี่น้องพุทธรักษา อดีตนักเรียนทุนมูลนิธิพุทธรักษา ซึ่งจบการศึกษาเมื่อปี 2561 ได้กล่าวถึงพันธกิจหลักของสมาคมพี่น้องพุทธรักษาว่า สมาคมฯ จะมุ่งสนับสนุนและมอบโอกาสการพัฒนาศักยภาพนักเรียนทุนมูลนิธิพุทธรักษาทั้งในอดีตและปัจจุบัน ให้มีกิจกรรมหรือโครงการที่เป็นประโยชน์ต่อสังคม และประสานงานร่วมกับพันธมิตรอื่นๆ ในการขยายผลให้เกิดประสิทธิผลยิ่งขึ้น
“วันนี้ถือเป็นโอกาสอันดี ที่แสดงให้เห็นว่าพลังแห่งความเกื้อกูลกันระหว่างเพื่อนมนุษย์ในสังคม ซึ่งเป็นสิ่งที่จะช่วยธํารงความเข้มแข็งให้กับสังคมไทยของเรา โดยการมอบโอกาสการช่วยเหลือผู้ที่ขาดแคลนโอกาสให้ได้รับโอกาสในการดํารงชีวิต รับการศึกษา และฝึกทักษะด้านต่างๆ อาทิ ทักษะด้านวิชาการ ทักษะด้านฝีมือ และการเป็นคนดีของสังคม ตามปณิธานของมูลนิธิพุทธรักษาที่ได้มุ่งมั่นดําเนินงานอย่างต่อเนื่องมาเป็นเวลานาน โดยได้สร้างบุคลากรที่น่าภูมิใจมาหลายต่อหลายรุ่น และวันนี้ผู้ที่เคยได้รับทุนจากมูลนิธิพุทธรักษา ได้สําเร็จการศึกษา มีอาชีพที่มั่นคง และเป็นคนดีของสังคม ได้ก่อกําเนิดความคิดอันเป็นการต่อยอดเจตนารมณ์อันดีของผู้ก่อตั้ง ในการเริ่มต้นที่จะเป็นผู้ให้ ผู้ส่งมอบโอกาส ในฐานะของรุ่นพี่รุ่นน้องร่วมสมาคม และเป็นการสร้างเครือข่ายของพลังคนรุ่นใหม่ ในการร่วมสร้างสรรค์กิจกรรมและการพัฒนาทรัพยากรมนุษย์ อันจะส่งผลต่อการผลักดันให้เกิดทรัพยากรบุคคลที่มีศักยภาพเข้าสู่ตลาดแรงงานไทย ควบคู่กับการทําคุณประโยชน์ให้กับสังคมไทย ผ่านกลไกการลดความเหลื่อมล้ําของสังคม โดยไม่ทิ้งใครไว้ข้างหลัง ตามนโยบายรัฐบาลต่อไป” พล.ต.อ.อดุลย์ฯ กล่าวในท้ายสุด
--------------------------------------------
กองเผยแพร่และประชาสัมพันธ์/
ณัฏฐภัทร์ ชื่นเอี่ยม - ข่าว/
สมภพ ศีลบุตร - ภาพ/
16 พฤศจิกายน 2561
รัฐบาลไทย-ข่าวทำเนียบรัฐบาล-อธิบดีกรมสรรพากรมอบนโยบายเน้นนำดิจิทัลมาใช้เพิ่มประสิทธิภาพจัดเก็บภาษีและบริการประชาชนพร้อมตั้งเป้าเป็นกรมสรรพากรดิจิทัลภายในปี 2563
วันศุกร์ที่ 1 มิถุนายน 2561
อธิบดีกรมสรรพากรมอบนโยบายเน้นนําดิจิทัลมาใช้เพิ่มประสิทธิภาพจัดเก็บภาษีและบริการประชาชนพร้อมตั้งเป้าเป็นกรมสรรพากรดิจิทัลภายในปี 2563
อธิบดีกรมสรรพากร เป็นประธานการประชุม/สัมมนาผู้บริหารกรมสรรพากรทั่วราชอาณาจักร กลางปีงบประมาณ พ.ศ.2561 เมื่อวันที่ 1 มิถุนายน 2561 ณ โรงแรมแบงค็อก แมริออท มาคีส์ ควีนส์ปาร์ค กรุงเทพมหานคร
ดร.เอกนิติ นิติทัณฑ์ประภาศ อธิบดีกรมสรรพากร เป็นประธานการประชุม/สัมมนาผู้บริหารกรมสรรพากรทั่วราชอาณาจักร กลางปีงบประมาณ พ.ศ.2561 เมื่อวันที่ 1 มิถุนายน 2561 ณ โรงแรมแบงค็อก แมริออท มาคีส์ ควีนส์ปาร์ค กรุงเทพมหานคร
โอกาสนี้ ดร.เอกนิติ นิติทัณฑ์ประภาศ ได้มอบนโยบายแก่ผู้บริหารกรมสรรพากรที่เข้าร่วมประชุม โดยได้ถ่ายทอดสดผ่านระบบ Telepresence ของกรมสรรพากรให้ข้าราชการและเจ้าหน้าที่ของกรมสรรพากร กว่า 20,000 คน ทั่วประเทศรับฟังพร้อมกันด้วย
อธิบดีกรมสรรพากร เน้นถึงความจําเป็นที่กรมสรรพากรต้องปรับเปลี่ยนองค์กรให้ทัน กับการเปลี่ยนแปลงของโลกซึ่งกําลังอยู่ในยุคดิจิทัลและตอบสนองนโยบาย Thailand 4.0 ของรัฐบาล โดยจะนําเทคโนโลยีดิจิทัลมาใช้ในกระบวนการทํางานของกรมสรรพากรทุกกระบวนการหรือที่เรียกว่า Digital Transformation เพื่อเพิ่มประสิทธิภาพในการบริหารการจัดเก็บภาษีอากร ควบคู่ไปกับสร้างประสบการณ์ที่ดีให้แก่ผู้เสียภาษีซึ่งรับบริการจากกรมสรรพากร อันจะทําให้กรมสรรพากรสามารถบรรลุเป้าหมายการเป็นกรมสรรพากรดิจิทัล หรือ Digital RD ได้ภายในปี 2563 ได้แก่ การยื่นแบบแสดงรายการในระบบ Digital เช่น การนําระบบ e-filing มาใช้งาน เป็นการยื่นแบบแสดงรายการในระบบอิเล็กทรอนิกส์ และนําระบบ e-Tax Invoice และ e-Receipt จะสะดวกรวดเร็วในการดําเนินการออกใบกํากับภาษีหรือใบรับอิเล็กทรอนิกส์ และช่วยยกระดับขีดความสามารถในการแข่งขันของประเทศ โดยเฉพาะความยากง่ายในการทําธุรกิจ (Ease of Doing Business) ในประเทศไทยตามนโยบายของรัฐบาล
อธิบดีกรมสรรพากร ได้มีนโยบายที่จะนําการวิเคราะห์ข้อมูลหรือ Data Analytics มาใช้ในการบริหารการจัดเก็บภาษีของกรมสรรพากรทุกด้าน อาทิ การประมาณการรายได้ การวิเคราะห์และติดตามผลการจัดเก็บภาษี การบริหารความเสี่ยง และการตรวจสอบภาษี เช่น การนําระบบคัดเลือกผู้เสียภาษีเพื่อกํากับ และตรวจสอบ (Risk Base Audit System) มาช่วยลดระยะเวลาในการตรวจสอบ นอกจากนี้ จะต้องส่งเสริม ให้ข้าราชการและเจ้าหน้าที่ของกรมสรรพากรทุกคนให้มีความรู้และทักษะทางดิจิทัล สําหรับการปฏิรูปภาษีซึ่งเป็นส่วนหนึ่งของการปฏิรูปประเทศนั้น อธิบดีกรมสรรพากรมุ่งเน้นการพัฒนากฎหมายและกระบวนการจัดเก็บภาษีของกรมสรรพากรให้สอดคล้องกับสถานการณ์ทางเศรษฐกิจและสังคมที่เปลี่ยนแปลงไป และสอดคล้องกับมาตรฐานสากล โดยจะต้องทําให้การเสียภาษีมีความชัดเจน แน่นอนและสะดวก รวมทั้งก่อให้เกิดต้นทุนแก่ผู้เสียภาษีและกรมสรรพากรน้อยที่สุด ซึ่งจะช่วยเพิ่มขีดความสามารถในการแข่งขันของประเทศไทยด้วย นอกจากนี้ กรมสรรพากรต้องมีการสร้างความร่วมมือกับองค์กรชั้นนําระหว่างประเทศ เช่น OECD เพื่อแลกเปลี่ยนความรู้และข้อมูลภาษีอากร
อธิบดีกรมสรรพากร ยังได้เน้นย้ําให้ข้าราชการและเจ้าหน้าที่ของกรมสรรพากรทุกคนต้องปฏิบัติงานด้วยความซื่อสัตย์สุจริตและยินดีให้บริการแก่ผู้เสียภาษีตามวิสัยทัศน์ของกรมสรรพากร ตลอดจนสานต่อการดําเนินงานตามนโยบายเดิม ที่มุ่งเน้นการแนะนําให้ผู้เสียภาษีทุกรายเสียภาษีอย่างถูกต้องครบถ้วน ตลอดจนการมีมาตรการทางภาษีเพื่อสนับสนุนนการพัฒนาเศรษฐกิจและสังคมได้อย่างยั่งยืนต่อไป
รัฐบาลไทย-ข่าวทำเนียบรัฐบาล-“มงคล” ชี้การเช่ารถยนต์ของ ธพว. โปร่งใส ยึดหลักผลประโยชน์องค์กรเป็นหลัก
วันจันทร์ที่ 30 มกราคม 2560
“มงคล” ชี้การเช่ารถยนต์ของ ธพว. โปร่งใส ยึดหลักผลประโยชน์องค์กรเป็นหลัก
กรณีมีข่าวถูกร้องเรียน ปปช. เรื่องการใช้รถประจําตําแหน่งของประธานกรรมการธนาคาร ธพว.
นายมงคล ลีลาธรรม กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว. หรือ SME Development Bank) เผยถึงกรณีมีข่าวถูกร้องเรียน ปปช. เรื่องการใช้รถประจําตําแหน่งของประธานกรรมการธนาคารว่า จากกรณีมีข่าวการยื่นหนังสือถึงสํานักงานคณะกรรมการป้องกันและปราบปรามการทุจริตแห่งชาติ (ปปช.) ให้ตรวจสอบ นายสมชาย หาญหิรัญ ประธานกรรมการธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) เรื่องการใช้รถประจําตําแหน่งนั้น ธพว. ขอชี้แจงข้อเท็จจริงกรณีการร้องเรียนในเรื่องดังกล่าว ซึ่งมีการเข้าใจที่คลาดเคลื่อนจากความเป็นจริง ที่อาจทําให้เกิดความเข้าใจผิดและเสียหายต่อ ธพว.ได้
“ธพว. ขอเรียนชี้แจงว่า ธพว.ได้มีการเช่ารถยนต์ประจําตําแหน่งของประธานกรรมการ ธพว. เมื่อเดือนธันวาคม 2557 ในราคาเช่าเดือนละ 69,000 บาท ต่อมาได้มีการเปลี่ยนการเช่ารถยนต์ประจําตําแหน่งของประธานกรรมการ ธพว. ในราคาเช่าเดือนละ 69,000 บาทเท่าเดิม โดยไม่ได้ทําให้ ธพว. ได้รับความเสียหายแต่อย่างใด แต่กลับได้ประโยชน์จากการได้ใช้รถยนต์ในสภาพใหม่ และมีความปลอดภัยมากขึ้น เนื่องจากต้องใช้รถยนต์เดินทางไปตรวจงานในต่างจังหวัดของประธานกรรมการ ธพว.”
นายมงคลกล่าวเพิ่มเติมอีกว่า อย่างไรก็ตามมีข้อสังเกตุกรณีการร้องเรียนเรื่องของ ธพว. บ่อยครั้งนั้น เข้าใจว่าเกิดจาก ธพว. ต้องอยู่ภายใต้การฟื้นฟูกิจการ ทําให้ต้องมีการเข้มงวดในการตรวจสอบเพื่อให้เกิดความโปร่งใสและเป็นธรรม จนอาจมีบุคคลบางกลุ่มที่สูญเสียอํานาจและผลประโยชน์ใน ธพว. จึงมีการนําประเด็นต่างๆ ขึ้นร้องเรียน
ข้อมูลเพิ่มเติมติดต่อ : ฝ่ายสื่อสารองค์กรและกิจกรรมเพื่อสังคม โทร. 0-265-4574-5
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-สารแสดงความเสียใจจากนายกรัฐมนตรีถึงประธานาธิบดีสาธารณรัฐเคนยา
วันศุกร์ที่ 18 มกราคม 2562
สารแสดงความเสียใจจากนายกรัฐมนตรีถึงประธานาธิบดีสาธารณรัฐเคนยา
สารแสดงความเสียใจจากนายกรัฐมนตรีถึงประธานาธิบดีสาธารณรัฐเคนยา
ตามที่มีเหตุระเบิดรถยนต์และกราดยิงในกลุ่มอาคารของโรงแรม Dusit D2 ในกรุงไนโรบี เมื่อวันที่ ๑๕ มกราคม ๒๕๖๒ นั้น
พลเอก ประยุทธ์ จันทร์โอชา นายกรัฐมนตรี ได้มีข้อความสารถึงนาย Uhuru Kenyatta ประธานาธิบดีสาธารณรัฐเคนยา ดังนี้
Excellency,
I have learnt with deep sorrow of the incident concerning a group of armed assailants attacking the Dusit Complex on 15 January 2019, which resulted in the loss of innocent lives and injuries.
On behalf of the Government and the people of Thailand, I wish to extend my deepest sympathies and condolences to Your Excellency, and through you, to the bereaved families of those who were affected by this terrorist act. Thailand remains firmly committed to cooperating closely with the international community in the global fight against terrorism.
Accept, Excellency, the renewed assurances of my highest consideration.
General Prayut Chan-o-cha (Ret.)
Prime Minister of the Kingdom of Thailand
รัฐบาลไทย-ข่าวทำเนียบรัฐบาล-ต้องการขอใบรับรองแพทย์เพื่อใช้ยืนยันกับประเทศปลายทางที่จะเดินทางไป สามารถขอได้ที่ไหนบ้าง ??
วันเสาร์ที่ 30 พฤษภาคม 2563
ต้องการขอใบรับรองแพทย์เพื่อใช้ยืนยันกับประเทศปลายทางที่จะเดินทางไป สามารถขอได้ที่ไหนบ้าง ??
ต้องการขอใบรับรองแพทย์เพื่อสามารถขอได้ที่ไหนบ้าง ??
Q: ต้องการขอใบรับรองแพทย์เพื่อใช้ยืนยันกับประเทศปลายทางที่จะเดินทางไป สามารถขอได้ที่ไหนบ้าง ??
A: ปัจจุบันศักยภาพในการตรวจทางห้องปฏิบัติการเพื่อหาเชื้อไวรัสโควิด-19 มีมากขึ้น ซึ่งพบว่าโรงพยาบาลหลายแห่งมีบริการตรวจและออกใบรับรองผลการตรวจให้ได้ แต่ทั้งนี้โรงพยาบาลของภาครัฐ จะให้บริการตรวจหาเชื้อเฉพาะผู้ที่เข้าข่ายต้องสอบสวนโรคเท่านั้น จะไม่มีบริการสําหรับผู้ที่ไม่มีอาการ
รัฐบาลไทย-ข่าวทำเนียบรัฐบาล-รัฐบาล พร้อมขับเคลื่อนโครงการ “บวร On Tour” ในพื้นที่ชุมชนคุณธรรม 1,000 แห่งทั่วประเทศ
วันอังคารที่ 21 กรกฎาคม 2563
รัฐบาล พร้อมขับเคลื่อนโครงการ “บวร On Tour” ในพื้นที่ชุมชนคุณธรรม 1,000 แห่งทั่วประเทศ
รัฐบาล โดยคณะกรรมการวัฒนธรรมแห่งชาติ พร้อมขับเคลื่อนโครงการ “บวร On Tour” ผ่านการท่องเที่ยวโดยมิติทางวัฒนธรรมของชุมชนคุณธรรมฯ  กําหนดเป้าหมายพื้นที่ชุมชนคุณธรรมฯ 1,000 แห่งทั่วประเทศ หวังสร้างอาชีพ รายได้ให้ชุมชนอย่างยั่งยืน
วันนี้ (21 ก.ค.63) เวลา 13.30 น.ณ ห้องประชุม 301 ตึกบัญชาการ 1 ทําเนียบรัฐบาล นายวิษณุ เครืองาม รองนายกรัฐมนตรี เป็นประธานการประชุมคณะกรรมการวัฒนธรรมแห่งชาติ นายอิทธิพล คุณปลื้ม รัฐมนตรีว่าการกระทรวงวัฒนธรรม ร่วมประชุมด้วย
ที่ประชุมได้มีการหารือและรับทราบเกี่ยวกับการพัฒนาต่อยอดทุนทางวัฒนธรรมตามรอยศาสตร์พระราชา เพื่อชุมชนเข้มแข็งอย่างยั่งยืน“บวรOn Tour”ของชุมชนคุณธรรมน้อมนําหลักปรัชญาเศรษฐกิจพอเพียง ขับเคลื่อนด้วยพลังบวร (วัด บ้าน และโรงเรียน) ซึ่งดําเนินการตามนโยบายและข้อสั่งการของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ที่มอบหมายให้กระทรวงวัฒนธรรมนําหลักการ“บวร”ไปขับเคลื่อนในมิติทางสังคมผ่านการท่องเที่ยวโดยมิติทางวัฒนธรรมของชุมชนคุณธรรมฯ ที่มีความงดงามทางศาสนา ศิลปวัฒนธรรม ประเพณี วิถีชีวิต วิถีพอเพียง ผลิตภัณฑ์ภูมิปัญญา ตลอดจนความงดงามทางธรรมชาติของชุม ความรักความสามัคคี เป็นเสน่ห์ดึงดูดนักท่องเที่ยวให้มาเยี่ยมเยือนชุมชน ซึ่งจะเป็นอีกหนึ่งแนวทางสําคัญในการช่วยกระจายรายได้ สร้างอาชีพ และกระตุ้นเศรษฐกิจของชุมชนให้มีรายได้เพิ่มขึ้น พร้อมสร้างชุมชุนเติบโตอย่างเข้มแข็ง ปัจจุบันมีชุมชนคุณธรรมฯ จํานวน 22,540 แห่ง โดยกระทรวงวัฒนธรรมเตรียมขับเคลื่อนโครงการ“บวรOn Tour”ในพื้นที่ชุมชนคุณธรรมฯ ประมาณ 1,000 แห่งทั่วประเทศ โดยเริ่ม“บวรOn Tour”ในพื้นที่เป้าหมายบางส่วนแล้ว เช่น จังหวัดศรีสะเกษ โดยนายกรัฐมนตรีได้เดินทางไปตรวจเยี่ยมด้วยตนเอง
ทั้งนี้ ที่ประชุม ยังเสนอให้มีความร่วมมือกับกลุ่มบุคคลที่เป็นอินฟลูเอนเซอร์ คือผู้ที่ที่มีชื่อเสียงและเป็นที่รู้จักของสังคม ดารา นักแสดง นักร้อง เพื่อเป็นอีกช่องทางหนึ่งในกระตุ้นให้ประชาชนและนักท่องเที่ยวหันมาท่องเที่ยวเชิงวัฒนธรรมเพิ่มขึ้น สร้างรายได้จากสินค้าและบริการทางวัฒนธรรม สร้างความสุขความประทับใจ และความอยู่ดีมีสุขของทุกคนในชุมชนอย่างยั่งยืน
-----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ประกันสังคมขอให้นายจ้างที่สั่งไม่ให้ลูกจ้างทำงานเพราะเหตุสุดวิสัยหรือกรณีนายจ้างถูกรัฐมีคำสั่งหยุดสถานประกอบกิจการ เร่งส่งหนังสือรับรองการหยุดงานของลูกจ้างผ่าน www.sso.go.th [กระทรวงแรงงาน]
วันอังคารที่ 7 เมษายน 2563
ประกันสังคมขอให้นายจ้างที่สั่งไม่ให้ลูกจ้างทํางานเพราะเหตุสุดวิสัยหรือกรณีนายจ้างถูกรัฐมีคําสั่งหยุดสถานประกอบกิจการ เร่งส่งหนังสือรับรองการหยุดงานของลูกจ้างผ่าน www.sso.go.th [กระทรวงแรงงาน]
ประกันสังคมขอให้นายจ้างที่สั่งไม่ให้ลูกจ้างทํางานเพราะเหตุสุดวิสัยหรือกรณีนายจ้างถูกรัฐมีคําสั่งหยุดสถานประกอบกิจการ เร่งส่งหนังสือรับรองการหยุดงานของลูกจ้างผ่าน www.sso.go.th
นับตั้งแต่คณะรัฐมนตรีมีมติเห็นชอบมาตรการเพิ่มสิทธิประโยชน์กรณีว่างงานเนื่องจาก เหตุสุดวิสัย กรณีผู้ประกันตนไม่ได้ทํางานหรือนายจ้างไม่ให้ทํางานกักตัว 14 วัน เนื่องจากสัมผัสหรือใกล้ชิด ผู้ติดเชื้อโควิด-19 และกรณีหน่วยงานภาครัฐมีคําสั่งให้นายจ้างหยุดประกอบกิจการเพื่อป้องกันการแพร่ระบาดของโรคติดต่ออันตรายตามกฎหมายว่าด้วยโรคติดต่อ ทั้ง 2 กรณี สํานักงานประกันสังคมจะจ่ายสิทธิประโยชน์ทดแทนกรณีว่างงานในอัตราร้อยละ 62 ของค่าจ้างรายวันให้รับตลอดระยะเวลาที่หยุดงาน ทั้งนี้ให้รับไม่เกิน 90 วัน โดยสํานักงานฯ เปิดช่องทางให้บริการขอรับสิทธิประโยชน์ว่างงานเนื่องจากเหตุสุดวิสัยเพื่อรองรับมาตรการดังกล่าวเป็นการเฉพาะ โดยผู้ประกันตนจะต้องยื่นขอรับสิทธิและนายจ้างมีหน้าที่รับรองการหยุดงานของลูกจ้างอันเนื่องจากเหตุสุดวิสัยผ่าน e-form บนหน้าเว็บไซต์ www.sso.go.th ผลปรากฏมีผู้ประกันตน ยื่นขอรับสิทธิเป็นจํานวนมากแต่ยังขาดนายจ้างรับรองการหยุดงานดังกล่าว
สื่อมวลชนได้รับการเปิดเผยว่าปัจจุบันมีผู้ประกันตนยื่นคําขอผ่านทาง e- form จํานวนกว่า 300,000 ราย และมีนายจ้างยื่นการรับรองผ่านทาง e-form จํานวนเพียงกว่า 30,000 ราย เมื่อเร่งดําเนินการตรวจสอบข้อมูลเพื่อจะสามารถทําการจ่ายเงินได้ทันทีเมื่อกฎหมายมีผลใช้บังคับ แต่พบว่านายจ้างส่วนใหญ่ ยังไม่ยื่นการรับรองการหยุดงานของลูกจ้างอันเนื่องมาจากเหตุสุดวิสัย ดังนั้นขอให้นายจ้างในกลุ่มดังกล่าว เร่งยื่นรับรองการหยุดงานของลูกจ้างอันเนื่องมาจากเหตุสุดวิสัยผ่านช่องทาง e-form บนหน้าเว็บไซต์ www.sso.go.th โดยเร็วเพื่อประโยชน์แก่ตัวของลูกจ้างในสถานประกอบการนั้นเอง
ทั้งนี้ ในการยื่นรับรองการหยุดงานของลูกจ้างอันเนื่องมาจากเหตุสุดวิสัย นายจ้างเพียงระบุ วันที่หยุดงาน และวันที่ครบกําหนด โดยยื่นแบบทาง e-Form บนหน้าเว็บไซต์ www.sso.go.th สํานักงานประกันสังคมจะตอบยืนยันการรับข้อมูลของนายจ้างผ่านทาง e-mail ที่นายจ้างได้แจ้งไว้ ขณะนี้มีผู้ประกันตนได้รับความเดือดร้อนเป็นจํานวนมากจึงขอความร่วมมือให้ทุกภาคส่วนทําหน้าที่อย่างครบถ้วน ในส่วนของสํานักงานประกันสังคมก็ได้เร่งรัดการดําเนินการเพื่อให้สิทธิประโยชน์ถึงมือผู้ประกันตนโดยเร็ว
รัฐบาลไทย-ข่าวทำเนียบรัฐบาล-นายกรัฐมนตรีสั่งการหน่วยงานที่เกี่ยวข้องเร่งแก้ไขปัญหา การขึ้นทะเบียนผลการวิจัยพัฒนาให้ง่ายขึ้น แต่ต้องมีมาตรฐาน
วันอังคารที่ 4 กรกฎาคม 2560
นายกรัฐมนตรีสั่งการหน่วยงานที่เกี่ยวข้องเร่งแก้ไขปัญหา การขึ้นทะเบียนผลการวิจัยพัฒนาให้ง่ายขึ้น แต่ต้องมีมาตรฐาน
นายกรัฐมนตรีสั่งการหน่วยงานที่เกี่ยวข้องเร่งแก้ไขปัญหา การขึ้นทะเบียนผลการวิจัยพัฒนาให้ง่ายขึ้น แต่ต้องมีมาตรฐาน
วันนี้ (4 กรกฎาคม 2560) เวลา 15.00 น. ณ บริเวณห้องโถง ตึกบัญชาการทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงการแก้ไขปัญหาการขึ้นทะเบียนผลการวิจัยพัฒนา ซึ่งมีอยู่หลายประเด็นที่มีปัญหา โดยได้มอบหมายให้รองนายกรัฐมนตรี และรัฐมนตรีที่เกี่ยวข้องหารือว่าจะทําอย่างไรเพื่อให้จดทะเบียนผลการวิจัยทําได้ง่ายขึ้น แต่ต้องมีมาตรฐาน รวมไปถึงการคุ้มครองผู้บริโภค ที่ได้รับผลกระทบจากบริษัทที่ตั้งใหม่ และจากการขายสินค้าออนไลน์ทางอินเตอร์เน็ต
--------------------------------------
รัฐบาลไทย-ข่าวทำเนียบรัฐบาล-นายกรัฐมนตรีระบุพื้นที่ 3 จังหวัดภาคใต้ประกาศใช้ พ.ร.ก. ฉุกเฉินฯ และ พ.ร.บ. ความมั่นคงฯ อยู่แล้ว จึงไม่จำเป็นต้องใช้มาตรา 44
วันอังคารที่ 7 มีนาคม 2560
นายกรัฐมนตรีระบุพื้นที่ 3 จังหวัดภาคใต้ประกาศใช้ พ.ร.ก. ฉุกเฉินฯ และ พ.ร.บ. ความมั่นคงฯ อยู่แล้ว จึงไม่จําเป็นต้องใช้มาตรา 44
นายกรัฐมนตรีระบุพื้นที่ 3 จังหวัดภาคใต้ประกาศใช้ พ.ร.ก. ฉุกเฉินฯ และ พ.ร.บ. ความมั่นคงฯ อยู่แล้ว จึงไม่จําเป็นต้องใช้มาตรา 44
วันนี้ (7 มีนาคม 2560) เวลา 14.10 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี กล่าวภายหลังการประชุมคณะรัฐมนตรีถึงกรณีที่เครือข่ายชาวพุทธ 3 จังหวัดชายแดนใต้เรียกร้องให้ใช้อํานาจมาตรา 44 แก้ปัญหาในพื้นที่ว่า ขอให้ดูว่าที่ผ่านมารัฐบาลได้ใช้อํานาจตามมาตรา 44 แก้ไขปัญหาอย่างไรบ้าง บางคนบอกว่ารัฐบาลใช้มาตรา 44 นี้มากเกินไป จนไม่เกิดประโยชน์   แต่เมื่อกฎหมายปกติใช้ไม่ได้ ไม่มีใครเคารพนับถือ ก็ต้องใช้กฎหมายพิเศษ สําหรับพื้นที่ 3 จังหวัดชายแดนภาคใต้ ได้ประกาศใช้ พ.ร.ก. ฉุกเฉินฯ และ พ.ร.บ. ความมั่นคงฯ อยู่แล้ว จึงไม่จําเป็นต้องใช้มาตรา 44 ซึ่งมาตรา 44 เบากว่ากฎหมายทั้ง 2 ฉบับ เพราะสามารถยกเว้นหรือยกเลิกได้ สามารถทําในรูปแบบของเบาหรือหนักก็ได้ ดังนั้นขอให้เข้าใจ และได้ทําความเข้าใจในเรื่องที่เครือข่ายชาวพุทธ 3 จังหวัดเรียกร้องให้รัฐบาล ใช้มาตรา 44 เพื่อแก้ปัญหาไปแล้ว ผ่านศูนย์อํานวยการบริหารจังหวัดชายแดนภาคใต้ (ศอ.บต.) และกองอํานวยการรักษาความมั่นคงภายในราชอาณาจักร (กอ.รมน.) ซึ่งทุกอย่างยุติลงแล้ว
-------------------------------------
รัฐบาลไทย-ข่าวทำเนียบรัฐบาล-สธ. เผยผู้บาดเจ็บช่วงเทศกาลสงกรานต์ที่เป็นเยาวชนดื่มเหล้าลดลง
วันพุธที่ 18 เมษายน 2561
สธ. เผยผู้บาดเจ็บช่วงเทศกาลสงกรานต์ที่เป็นเยาวชนดื่มเหล้าลดลง
กระทรวงสาธารณสุขเผยสงกรานต์ปี 2561 พบผู้บาดเจ็บและเสียชีวิตที่เป็นเยาวชน ดื่มเหล้าลดลงร้อยละ 12.29 โดยเยาวชนผู้ขับขี่มีระดับแอลกอฮอล์เกินกฎหมายกําหนด 20 มิลลิกรัมเปอร์เซ็นต์ร้อยละ 23
วันนี้ (18เมษายน2561)ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุขให้สัมภาษณ์ว่า ช่วงเทศกาลสงกรานต์ปี2561ที่ผ่านมา กระทรวงสาธารณสุข ได้ร่วมกับหน่วยงานที่เกี่ยวข้อง ดําเนินการป้องกันและลดการบาดเจ็บจากการจราจร และออกปฏิบัติการช่วยเหลือ ดูแลรักษาผู้บาดเจ็บ ณ จุดเกิดเหตุ นําส่งรักษาที่โรงพยาบาล ผลการดําเนินงานตั้งแต่วันที่11-17เมษายน2561ศูนย์ปฏิบัติการฉุกเฉินด้านการแพทย์และการสาธารณสุข กระทรวงสาธารณสุข รายงานมีผู้บาดเจ็บรับการรักษาที่ห้องฉุกเฉิน 11,172 ราย นอนรักษาในโรงพยาบาล4,516ราย สาเหตุส่วนใหญ่เกิดจากการดื่มเครื่องดื่มแอลกอฮอล์และขับรถเร็ว โดยพบผู้บาดเจ็บที่ดื่มเครื่องดื่มแอลกอฮอล์ 7,607 คน ในจํานวนนี้เป็นเยาวชนอายุต่ํากว่า20ปี จํานวน 1,449 คน ลดลงจากปี 2560 ที่พบ 1,652 คน คิดเป็นร้อยละ 12.29
สําหรับการให้ความช่วยเหลือผู้บาดเจ็บ ณ จุดเกิดเหตุ ได้ส่งชุดปฏิบัติการการแพทย์ฉุกเฉินให้บริการประชาชนทั้งหมด 9,657ครั้ง ส่วนใหญ่เป็นชุดปฏิบัติการฉุกเฉินเบื้องต้น 6,068 ครั้ง
นอกจากนี้ กระทรวงสาธารณสุข ได้ร่วมมือกับสํานักงานตํารวจแห่งชาติ ในการเจาะเลือดตรวจแอลกอฮอล์ในผู้ขับขี่รถทั้ง2ฝ่ายที่ประสบอุบัติเหตุจนมีผู้บาดเจ็บสาหัสหรือเสียชีวิต ข้อมูลระหว่างวันที่11-16เมษายน2561ตรวจระดับแอลกอฮอล์ในเลือดเด็กอายุต่ํากว่า 20 ปี จํานวน347ราย ทราบผลตรวจแล้ว 88 ราย ในจํานวนนี้เป็นผู้ขับขี่305ราย ทราบผลแล้ว 77 รายพบเกินกฎหมายกําหนด 20 มิลลิกรัมเปอร์เซ็นต์ 18 รายคิดเป็นร้อยละ 23 และตรวจพบแอลกอฮอล์ในเลือดสูงสุด 329 มิลลิกรัมเปอร์เซ็นต์ในผู้ขับขี่รถจักรยานยนต์เป็นเยาวชนอายุ 15 ปี โดยจะส่งผลการตรวจให้ทางเจ้าหน้าที่ตํารวจทราบและดําเนินคดีทุกราย
*********************************18เมษายน2561
รัฐบาลไทย-ข่าวทำเนียบรัฐบาล-รอง นรม. พล.อ.อ.ประจินฯ และคณะเดินทางไปตรวจราชการ และติดตามผลการดำเนินงานแก้ไขปัญหาของโครงการฝายราษีไศล และโครงการฝายหัวนา จังหวัดศรีสะเกษ
วันจันทร์ที่ 8 พฤษภาคม 2560
รอง นรม. พล.อ.อ.ประจินฯ และคณะเดินทางไปตรวจราชการ และติดตามผลการดําเนินงานแก้ไขปัญหาของโครงการฝายราษีไศล และโครงการฝายหัวนา จังหวัดศรีสะเกษ
รอง นรม. พล.อ.อ.ประจินฯ และคณะเดินทางไปตรวจราชการ และติดตามผลการดําเนินงานแก้ไขปัญหาของโครงการฝายราษีไศล และโครงการฝายหัวนา จังหวัดศรีสะเกษ
วันนี้ (5 พฤษภาคม 2560) เวลา 10.00 น. พลอากาศเอก ประจิน จั่นตอง รองนายกรัฐมนตรีและคณะได้เดินทางไปสํานักงานชลประทานที่ 8 จังหวัดศรีสะเกษ เพื่อตรวจราชการและติดตามผลการดําเนินงานแก้ไขปัญหาของโครงการฝายราษีไศลและโครงการฝายหัวนา
เมื่อรองนายกรัฐมนตรีและคณะเดินทางไปถึงสํานักงานชลประทานที่ 8 นายทวีศักดิ์ ธนะเดโชพล รองอธิบดีกรมชลประทานที่ 8 จังหวัดศรีสะเกษ ให้การต้อนรับ จากนั้นได้เชิญ รองนายกรัฐมนตรีและคณะเข้าห้องประชุม
โอกาสนี้ รองนายกรัฐมนตรี ได้เป็นประธานการประชุมพร้อมรับฟังการบรรยายสรุปผลการดําเนินงานของคณะอนุกรรมการแก้ไขปัญหาผลกระทบจากโครงการฝายราษีไศล ซึ่งครอบคลุมพื้นที่ 3 จังหวัด ประกอบด้วย จังหวัดศรีสะเกษ จังหวัดสุรินทร์ และจังหวัดร้อยเอ็ด และรับฟังผลการดําเนินงานของคณะอนุกรรมการแก้ไขปัญหาโครงการฝายหัวนา จังหวัดศรีสะเกษ โดยทั้ง 2 โครงการมีความคืบหน้าในการตรวจสอบพิสูจน์สิทธิว่าด้วยการทําประโยชน์ในพื้นที่ดังกล่าว ทั้งนี้ ประชาชนที่ได้รับผลกระทบจากทั้ง 2 โครงการฯ จําเป็นต้องได้รับการเยียวยาและให้ความช่วยเหลืออย่างเร่งด่วน ตามนโยบายของ พลเอก ประยุทธ์ จันทร์โอชา นายกรัฐมนตรี
ในช่วงบ่าย รองนายกรัฐมนตรีได้ออกจากห้องประชุมพร้อมพบปะและทักทายประชาชนที่ได้รับผลกระทบจากทั้ง 2 โครงการ ซึ่งรองนายกรัฐมนตรีได้กล่าวทักทาย และรับฟังความคิดเห็นของประชาชนด้วยความสนใจ จากนั้นได้เดินทางโดยเฮลิคอปเตอร์ในการบินสํารวจสภาพพื้นที่ริมฝั่งแม่น้ํามูลตั้งแต่ ฝายราษีไศลถึงฝายหัวนา เพื่อเห็นข้อเท็จจริงของโครงการฯ ในการเป็นข้อมูลประกอบการให้ความช่วยเหลือประชาชนได้อย่างเป็นรูปธรรมต่อไป จนกระทั่งเวลาประมาณ 16.00 น. จึงได้เดินทางกลับกรุงเทพมหานคร
******************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-คนไทยตื่นตัวส่งข้อมูลแจ้งเบาะแสกับเพจ “อาสา จับตา ออนไลน์”
วันพุธที่ 19 สิงหาคม 2563
คนไทยตื่นตัวส่งข้อมูลแจ้งเบาะแสกับเพจ “อาสา จับตา ออนไลน์”
คนไทยตื่นตัวส่งข้อมูลแจ้งเบาะแสกับเพจ “อาสา จับตา ออนไลน์”
“พุทธิพงษ์” เผยประชาชนขานรับการเปิดเพจ “อาสา จับตา ออนไลน์” เร่งส่งข้อมูลแจ้งเบาะแสสื่อสังคมออนไลน์/เว็บผิดกฎหมายต่อเนื่อง ล่าสุดมีจํานวนแจ้งเพิ่มขึ้น 2 เท่าจากสัปดาห์แรก เป็น 3,083 รายการ (ยูอาร์แอล) ชื่นชมทุกฝ่ายที่เกี่ยวข้องให้ความร่วมมือ เร่งดําเนินการตรวจสอบส่งศาลภายใน 48 ชั่วโมง เชิญชวนกันแจ้งเบาะแสเข้ามาได้ที่เพจฯ คลิก